02012R0293 — ET — 27.07.2017 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI RAKENDUSMÄÄRUS (EL) nr 293/2012, 3. aprill 2012, uute väikeste tarbesõidukite registreerimisandmete seire ja esitamise kohta vastavalt Euroopa Parlamendi ja nõukogu määrusele (EL) nr 510/2011 (EMPs kohaldatav tekst) (ELT L 098 4.4.2012, lk 1)

Muudetud:





Parandatud:









▼B

KOMISJONI RAKENDUSMÄÄRUS (EL) nr 293/2012,

3. aprill 2012,

uute väikeste tarbesõidukite registreerimisandmete seire ja esitamise kohta vastavalt Euroopa Parlamendi ja nõukogu määrusele (EL) nr 510/2011

(EMPs kohaldatav tekst)







Artikkel 1

Reguleerimisese

Käesolevas määruses sätestatakse järgmiste sõidukite registreerimisandmete kogumise ja esitamise eeskirjad:

a) määruse (EL) nr 510/2011 artikli 2 lõikes 1 osutatud väikesed tarbesõidukid;

b) kõnealuse määruse artikli 8 lõikes 10 osutatud M2- ja N2-kategooria sõidukid.

Artikkel 2

Mõisted

Käesoleva määruse kohaldamisel kasutatakse määruse (EL) nr 510/2011 artiklites 2 ja 3 sätestatud mõisteid ning komisjoni määruse (EÜ) nr 692/2008 ( 1 ) artiklis 2 sätestatud mõisteid „kahekütuseline gaasisõiduk” ja „segakütuseline etanoolisõiduk”. Lisaks kasutatakse järgmisi mõisteid:

1) „tüübikinnitusdokumendid” – dokumendid, mis sisaldavad käesoleva määruse I lisa tabeli kolmandas veerus nimetatud andmeid;

2) „koondatud seireandmed” – määruse (EL) nr 510/2011 II lisa C osa esimeses jaos nimetatud koondandmed;

▼M1

3) „üksikasjalikud seireandmed” – määruse (EL) nr 510/2011 II lisa C osa 2. jaos nimetatud üksikasjalikud andmed, mis on liigitatud tootjate ning tüübi, variandi ja versiooni järgi kindlaksmääratud sõidukiseeriate kaupa või, vajaduse korral, sõiduki identifitseerimisnumbriga määratletud üksiksõidukite kaupa.

▼B

Artikkel 3

Andmete edastamine

Liikmesriigid edastavad koondatud ja üksikasjalikud seireandmed elektroonilise edastussüsteemi kaudu Euroopa Keskkonnaameti poolt hallatavasse keskandmevaramusse. Kui andmed on edastatud, teatavad liikmesriigid sellest komisjonile.

Artikkel 4

Andmeallikad

1. Liikmesriigid koostavad koondatud ja üksikasjalikud seireandmed asjaomase väikese tarbesõiduki vastavustunnistusel või tüübikinnitusdokumentidel esitatud teabe põhjal vastavalt käesoleva määruse I lisa tabelile.

2. Üksikasjalike seireandmete parameeter „uute registreerimiste koguarv” määratakse igal aastal konkreetse sõidukiga seoses tehtud registreerimiskannete koguarvu alusel.

3. Üksikasjalike seireandmete parameetri „registreeritud sõiduki kategooria” aluseks võetakse sõiduki tehnilised omadused selle registreerimise ajal.

4. Kui vastavustunnistusel või tüübikinnitusdokumentidel on rohkem kui ühe tootja nimi, esitab liikmesriik baassõiduki tootja nime.

5. Üksikasjalike seireandmete parameetri „CO2 eriheide” all esitatav CO2-heite väärtus võetakse vastavustunnistuse või tüübikinnitusdokumentide kandest „kombineeritult”, välja arvatud juhul, kui kohaldatakse kannet „kaalutud, kombineeritult”.

6. Alternatiivkütust kasutavaid sõidukeid käsitlevates üksikasjalikes seireandmetes märgib pädev asutus kütuse liigi ja kütuse tüübi vastavalt käesoleva määruse I lisale.

7. Kahekütuseliste gaasisõidukite või segakütuseliste etanoolisõidukite puhul esitab pädev asutus üksikasjalikes seireandmetes parameetri „CO2 eriheide (g/km)” all järgmised CO2-heite väärtused:

a) veeldatud naftagaasi või maagaasi CO2-heite väärtus vastavalt määruse (EL) nr 510/2011 II lisa A osa punktile 2 bensiini ja gaaskütuseid kasutavate kahekütuseliste gaasisõidukite puhul;

b) bensiini CO2-heite väärtus bensiini ja määruse (EL) nr 510/2011 artiklis 6 osutatud etanooli (E85) kasutavate segakütuseliste etanoolisõidukite puhul.

Seoses punktiga b esitavad liikmesriigid bensiini CO2-heite väärtuse ka juhul, kui tingimused määruse (EL) nr 510/2011 artiklis 6 sätestatud sihttaseme vähendamiseks ei ole täidetud. Liikmesriigid võivad siiski esitada ka E85 vastava väärtuse.

8. Kui sõidukil on mitu eri laiusega juhttelge või muud telge, esitab liikmesriik üksikasjalikes seireandmetes parameetri „katteala – teise telje rööbe (mm)” all suurima teljelaiuse. Selliste sõidukite teljevahe on vahemaa välimise esitelje ja välimise tagatelje vahel.

9. Kui koondatud ja üksikasjalikud seireandmed on võetud tüübikinnitusdokumentidest ning kui kõnealused andmed sisaldavad väärtusvahemikke, tagavad liikmesriigid esitatud andmete piisava täpsuse ning kooskõla vastavustunnistusel esitatud andmetega.

▼M2

10. Seerialõpu sõidukitele, mis on registreeritud 2020. või 2021. aastal, omistatakse keskmise eriheite arvutamiseks sellised WLTP-põhised CO2 väärtused, mis on määratud komisjoni rakendusmääruse (EL) 2017/1152 ( 2 ) artikli 4 lõike 2 kohaselt.

▼B

Artikkel 5

Andmete säilitamine ja kontroll

Liikmesriigid tagavad koondatud ja üksikasjalike seireandmete säilitamise, kogumise, kontrolli, tõendamise ja edastamise.

▼M2

Artikkel 6

Liikmesriikide koostatavad andmed

Üksikasjalike seireandmete koostamisel lisavad liikmesriigid järgmised andmed:

a) iga sõiduki kohta, mis on varustatud uuendusliku tehnilise lahendusega, esitatakse sellise sõiduki CO2-eriheide, arvestamata määruse (EL) nr 510/2011 artikli 12 kohaselt heakskiidetud uuendusliku tehnilise lahendusega saavutatud CO2-heite vähenemist;

b) iga sõiduki korral hälbetegur ja kontrolltegur, mis on kindlaks määratud vastavalt rakendusmääruse (EL) 2017/1152* I lisa punktile 3.2.8.

Sõltumata määruse (EL) nr 510/2011 II lisa A osas osutatud üksikasjalikest andmetest esitab liikmesriik seoses 31. detsembrini 2017 jälgitavate andmetega lisaks juba kõnealuses osas nõutud näitajatele üksnes hälbeteguri De ja kontrollteguri, millele on osutatud käesoleva artikli punktis b. Alates 1. jaanuarist 2018 jälgitakse kõiki määruse (EL) nr 510/2011 II lisa A osas sätestatud üksikasjalikke andmeid ning need esitatakse määruse (EL) nr 510/2011 II lisa C osas sätestatud vormingus.

▼M2 —————

▼M1

Artikkel 8

EÜ tüübikinnitussüsteemiga hõlmamata sõidukid

Kui väikeste tarbesõidukite suhtes kohaldatakse väikeseeriate siseriiklikku tüübikinnitusmenetlust kooskõlas direktiivi 2007/46/EÜ artikliga 23 või üksiksõiduki kinnitusmenetlust kooskõlas nimetatud direktiivi artikliga 24, esitavad liikmesriigid komisjonile nende territooriumil selliste menetluste alusel registreeritud väikeset tarbesõidukite vastavad arvud.

Üksikasjalike seireandmete koostamisel märgib pädev asutus määruse (EL) nr 510/2011 II lisa C osas sätestatud vormi veergu „Tootja nimi riikliku registri järgi” tootja nime ning veergu „Tootja nimi ELi standardi järgi” ühe järgmistest:

a) „AA-IVA” üksiksõiduki kinnitusmenetluse alusel kinnitatud sõidukitüüpide puhul;

b) „AA-NSS” väikeseeriate siseriikliku tüübikinnitusmenetluse alusel kinnitatud sõidukitüüpide puhul.

▼B

Artikkel 9

Tootjate loetelu

1. Tootjad esitavad komisjonile viivitamata ja hiljemalt 1. juuniks 2012 nimed, mis on märgitud või mille nad kavatsevad märkida vastavustunnistusele. Nad teatavad komisjonile viivitamata kõigist muudatustest nimetatud teabes. Turule tulevad uued tootjad esitavad komisjonile viivitamata nimed, mis on märgitud või mille nad kavatsevad märkida vastavustunnistusele.

2. Pädev asutus kasutab koondatud ja üksikasjalike seireandmete koostamisel neid tootjate nimesid, mille komisjon on esitanud lõike 1 kohaselt teatatud nimede alusel koostatud loetelus. Esimest korda avaldatakse kõnealune loetelu Internetis 1. septembril 2012 ning seejärel ajakohastatakse seda regulaarselt.

3. Kui tootja nimi ei ole kõnealuses loetelus esitatud, kasutab pädev asutus koondatud ja üksikasjalike seireandmete koostamisel vastavustunnistusele või tüübikinnitusdokumentidele märgitud nime.

Artikkel 10

Tootjate esitatav täiendav teave

1. Määruse (EL) nr 510/2011 artikli 8 lõike 4 teises lõigus osutatud teate esitamiseks teatavad tootjad komisjonile hiljemalt 1. juuniks 2012 selle kontaktisiku nime ja aadressi, kellele teade saadetakse.

Tootja teavitab viivitamata komisjoni kõikidest esitatud andmete muudatustest. Turule tulevad uued tootjad teatavad komisjonile viivitamata oma kontaktandmed.

▼M1

Andmete edastamisel käesoleva artikli lõike 3 kohaselt antakse tootja poolt esitatud kontaktisikule samuti õigus üksikasjalike andmete laadimiseks Euroopa Keskkonnaameti hallatavasse andmevaramusse.

▼B

2. Kui seotud ettevõtjate rühm ühendab autopargid, esitab ta määruse (EL) nr 510/2011 artikli 7 lõike 6 kohaldatavuse kindlaksmääramiseks komisjonile tõendid selle kohta, et rühma liikmed on omavahel seotud vastavalt kõnealuse määruse artikli 3 lõikes 2 sätestatud kriteeriumidele.

▼M1

3. Esialgsete andmete tõendamiseks esitab tootja komisjonile igal aastal hiljemalt 28. veebruariks kõigi selliste väikeste tarbesõidukite (komplektsed, komplekteeritud või komplekteerimata) identifitseerimisnumbrid, mis müüdi ELis eelneval kalendriaastal või millele väljastati garantii kõnealusel aastal. Samal ajal võivad tootjad esitada komisjonile kõnealuste sõidukitega seoses määruse (EL) nr 510/2011 II lisas sätestatud üksikasjalikud andmed.

Andmed edastatakse elektroonilise edastussüsteemi kaudu Euroopa Keskkonnaameti hallatavasse andmevaramusse.

4. Kui tootjad ei esita lõike 3 kohaseid sõidukite identifitseerimisnumbreid ega üksikasjalikke andmeid, arvutatakse eriheite esialgne sihttase liikmesriikide esitatud üksikasjalike andmete põhjal.

Artikkel 10a

Tootjapoolne vigadest teatamine

1. Tootjad, kes teatavad vigadest kooskõlas määruse (EL) nr 510/2011 artikli 8 lõikega 5, võtavad teate koostamisel aluseks komisjoni poolt kõnealuse määruse artikli 8 lõike 4 kohaselt teatatud esialgsed andmekogumid.

Teade vigade kohta hõlmab kõiki neid andmekogumeid, mis on seotud sõidukite registreerimisega, mille eest teavitav tootja vastutab. Komplekteeritud sõidukite puhul on vastutav tootja see, kes vastutab baassõidukile EÜ tüübikinnituse andmise eest.

Viga sisestatakse iga versiooni puhul andmekogumisse eraldi kandena pealkirjaga „Tootja kommentaarid”, millesse märgitakse üks järgmistest koodidest:

a) kood A, kui tootja on kandeid muutnud;

b) kood B, kui sõidukit ei ole võimalik identifitseerida;

c) kood C, kui sõiduki suhtes ei kohaldata määrust (EL) nr 510/2011 või sõiduk ei ole tootmises;

d) kood D, kui tootja, kellele on konkreetne kanne omistatud, on komplekteeritud sõiduki, kuid mitte komplekteerimata baassõiduki tootja.

Punkti b kohaldamisel ei ole sõidukit võimalik identifitseerida juhul, kui tootja ei saa sõidukit identifitseerida liikmesriigi esitatud identifitseerimisnumbri põhjal või kui kanne ei sisalda sellist numbrit ning sõidukit ei saa muul viisil identifitseerida.

Punkti d kohaldamisel märgib sõiduki lõpptootja eraldi kandesse pealkirjaga „Tootja märkused” ka baassõiduki tootja nime.

2. Kui tootja ei ole komisjoni lõike 1 kohaselt vigadest teavitanud või kui teade on esitatud pärast määruse (EL) nr 510/2011 artikli 8 lõikes 5 sätestatud kolmekuulise ajavahemiku lõppu, loetakse kõnealuse määruse artikli 8 lõike 4 kohaselt teatatud esialgsed väärtused lõplikeks.

3. Kui lõikes 1 osutatud veateade sisaldab sõiduki identifitseerimisnumbreid, edastatakse see artikli 10 lõikes 3 osutatud andmevaramusse; muudel juhtudel saadetakse see elektroonilisel kustutamiskindlal andmekandjal märkega „Vigadest teatamine — kaubikute süsinikdioksiidiheide” kirja teel järgmisel aadressil:

European Commission

Secretariat General

1049 Brussels

Belgique/België

Teate elektrooniline koopia saadetakse teavitamise eesmärgil järgmistele sihtotstarbelistele e-posti aadressidele:

EC-CO2-LDV-IMPLEMENTATION@ec.europa.eu

ning

CO2-monitoring@eea.europa.eu.

Artikkel 10b

Esialgsete andmete koostamine

1. Kui tootjad esitavad komisjonile andmed vastavalt artikli 10 lõikele 3, sisaldab tootjale esitatav esialgne andmekogum järgmisi kandeid:

a) kanded, mis sisaldavad sõidukite identifitseerimisnumbreid juhul, kui tootja poolt artikli 10 lõike 3 kohaselt esitatud sõidukite identifitseerimisnumbrid kattuvad liikmesriikide esitatud identifitseerimisnumbritega vastavalt määruse (EL) nr 510/2011 II lisa C osa 2. jaole;

b) kanded, mida saab omistada tootjale, kuid mis ei sisalda sõidukite identifitseerimisnumbreid juhul, kui liikmesriigi esitatud sõidukite identifitseerimisnumbrid ei kattu tootjate esitatud identifitseerimisnumbritega.

Esialgne andmekogum, sealhulgas punktides a ja b osutatud kanded, esitatakse tootjatele vastavalt määruse (EL) nr 510/2011 artikli 8 lõike 4 teisele lõigule.

Artikli 8 lõike 4 esimeses lõigus osutatud keskandmevaramu ei sisalda andmeid sõidukite identifitseerimisnumbrite kohta.

2. Sõidukite identifitseerimisnumbrite töötlemine ei hõlma selliste isikuandmete töötlemist, mida võiks seostada kõnealuste numbritega või mis tahes muude andmete töötlemist, mis võimaldaks sõiduki identifitseerimisandmeid seostada isikuandmetega.

▼B

Artikkel 11

Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

▼M1









I LISA

ANDMEALLIKAD







Parameeter Vastavussertifikaat (direktiivi 2007/46/EÜ IX lisa I osas esitatud näidis B) Tüübikinnitusdokumendid (direktiiv 2007/46/EÜ) Tootja (komplektsed sõidukid) punkt 0.5 III lisa I osa punkt 0.5 Baassõiduki tootja (mitmeastmelise tüübikinnitusega sõidukid) punkt 0.5.1 VI lisa I osa punkt 0.5 Tüübikinnituse number punkt 0.10 alapunkt b VI lisa sissejuhatava osa Tüüp punkt 0.2 III lisa I osa punkt 0.2 Variant punkt 0.2 III lisa I või II osa või VIII lisa punkt 3 Versioon punkt 0.2 III lisa I või II osa või VIII lisa punkt 3 Mark punkt 0.1 III lisa I osa punkt 0.1 Tüübikinnituse saanud sõiduki kategooria punkt 0.4 III lisa I osa punkt 0.4 Töökorras sõiduki mass (komplektsed ja komplekteeritud sõidukid) (kg) punkt 13 III lisa I osa punkt 2.6 või, alates 10. jaanuarist 2014, III lisa I osa punkti 2.6 alapunkt b (vahemiku puhul võetakse arvesse vähim väärtus) Töökorras sõiduki mass (baassõiduk) (kg) punkt 14 I lisa punkt 2.17.1 Suurim tehniliselt lubatud täismass (mitmeastmelise tüübikinnitusega baassõidukite puhul) (kg) punkt 16.1 III lisa I osa punkt 2.8 Teljevahe (mm) punkt 4 III lisa I osa punkt 2.1 (1) Telje rööbe (mm) punkt 30 III lisa I osa punktid 2.3.1 ja 2.3.2 (2) ▼M2 NEDC-põhine CO2-eriheide (g/km) Punkt 49.1 VIII lisa punkt 3 ▼M1 Kütuse liik punkt 26 III lisa I osa punkt 3.2.2.1 Kütuse tüüp punkt 26.1 III lisa I osa punkt 3.2.2.4 Mootori töömaht (cm3) punkt 25 III lisa I osa punkt 3.2.1.3 Elektrienergia kulu (Wh/km) punkt 49.2 VIII lisa punkt 3 ▼M2 ————— ▼M1 Sõiduki identifitseerimisnumber punkt 0.10 III lisa I osa punkt 9.17 Lisatud massi vaikeväärtus I lisa punkt 2.17.2 ▼M2 NEDC-põhine CO2-eriheide (g/km) Punkt 49.4 Ei kohaldata Ökoinnovatsioonilahendusega saavutatud NEDC-põhise CO2-heite koguvähenemine Punkt 49.3.2.1 VIII lisa punkt 4 Ökoinnovatsioonilahendusega saavutatav WLTP-põhise CO2-heite koguvähenemine Punkt 49.3.2.2 WLTP-põhine katsemass Punkt 47.1.1 Ei kohaldata Hälbetegur De Punkt 49.1 Määruse (EL) 2017/1151 I lisa 4. liites sätestatud tüübikinnitustunnistuse addendum’i liide Kontrolltegur („1 ” või „0 ”) Punkt 49.1 Määruse (EL) 2017/1151 I lisa 4. liites sätestatud tüübikinnitustunnistuse addendum’i liide Sõidukitüüpkonna tähis Määruse (EL) 2017/1151 XXI lisa punkt 5.0 (1) Kooskõlas käesoleva määruse artikli 4 lõikega 9. (2) Kooskõlas käesoleva määruse artikli 4 lõigetega 8 ja 9.

▼B









II LISA







ANDMETE TÄPSUSE TABEL Artikli 6 kohaselt esitatavate üksikasjalike seireandmete nõutav täpsus CO2 (g/km) täisarvuna Mass (kg) täisarvuna Suurim tehniliselt lubatud täismass (kg) täisarvuna Katteala – teljevahe (mm) täisarvuna Katteala – telje rööbe (mm) täisarvuna Mootori töömaht (cm3) täisarvuna Elektrikulu Wh/km, täisarvuna Heite vähenemine tänu uuendusliku tehnoloogia kasutamisele (g/km) ümardatuna lähima ühe kümnendkohani